Sēņu iela (Daugavpils)

Sēņu iela ir iela Daugavpilī, Viduspoguļankas apkaimē. Sēņu iela sākas krustojumā ar Robežu ielu pie tās savienojuma ar Liliju ielu, ved austrumu un ziemeļaustrumu virzienā un beidzas savienojumā ar Lakstīgalu ielu. Sēņu ielā ir savrupmāju apbūve, kā arī ir neapbūvēti zemesgabali.

Ielas garums ir aptuveni 450 metri. Visā garumā Sēņu iela ir klāta ar grants segumu. Satiksmes kustība norit abos virzienos vienā joslā. Sabiedriskais transports pa Sēņu ielu nekursē, tuvākā pietura ir "Ventas iela".

Iela izveidota Latvijas PSR gados. Līdz 1957. gadam tai kopā ar blakusesošo Lakstīgalu ielu bija krievvalodīgais nosaukums "Graničnaja iela".

 Ielu savienojumi 
Sēņu iela ir savienota ar šādām ielām:
 Robežu iela
 Lakstīgalu iela (Y veida krustojums)

 Atsauces 

Kategorija:Ielas Viduspoguļankā